CELEX: 62012CN0108
Language: hu
Date: 2012-02-29 00:00:00
Title: C-108/12. sz. ügy: A Tribunalul Vâlcea (Románia) által 2012. február 29-én benyújtott előzetes döntéshozatal iránti kérelem — SC Volksbank România SA kontra Ionuț-Florin Zglimbea, Liana-Ramona Zglimbea

26.5.2012   
            
            
               HU
            
            
               Az Európai Unió Hivatalos Lapja
            
            
               C 151/17
            
         A Tribunalul Vâlcea (Románia) által 2012. február 29-én benyújtott előzetes döntéshozatal iránti kérelem — SC Volksbank România SA kontra Ionuț-Florin Zglimbea, Liana-Ramona Zglimbea
   (C-108/12. sz. ügy)
   2012/C 151/29
   Az eljárás nyelve: román
   
      A kérdést előterjesztő bíróság
   
   Tribunalul Vâlcea
   
      Az alapeljárás felei
   
   
      Fellebbező: SC Volksbank România SA
   
      Ellenérdekű felek: Ionuț-Florin Zglimbea, Liana-Ramona Zglimbea
   
      Az előzetes döntéshozatalra előterjesztett kérdések
   
   A 93/13 irányelv (1) 4. cikkének (2) bekezdését úgy kell-e értelmezni, hogy a szerződés tárgya és az ár fogalmai — amelyekre e rendelkezés utal — magukban foglalják azokat az elemeket, amelyek a hitelintézetet a fogyasztói hitelszerződés értelmében megillető ellenszolgáltatást, azaz a különösen a fix vagy változó kamatlábból, banki díjakból és a szerződésben foglalt és meghatározott egyéb költségekből álló teljeshiteldíj-mutatót (amint azt a fogyasztói hitelmegállapodásokról szóló 2008/48 irányelv (2) meghatározza) alkotják?
   
      (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 129. o.; magyar nyelvű különkiadás 15. fejezet, 2. kötet, 288. o.).
   
      (2)  A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK tanácsi és európai parlamenti irányelv (HL L 133., 66. o.; helyesbítések: HL 2009. L 207., 14. o., HL 2010. L 199., 40. o., HL 2011. L 234., 46. o.).